
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 25T/32/2026 3826010367 06. 07. 2026 Mgr. Radoslav Smatana, PhD. ECLI:SK:OSPD:2026:3826010367.5
Uznesenie Okresný súd Prievidza samosudcom Mgr. Radoslavom Smatanom, PhD., v trestnej veci obvineného A. B. pre prečin marenia výkonu úradného rozhodnutia podľa § 348 ods. 1 písm. a/ Trestného zákona, v Partizánskom dňa 06.07.2026, takto rozhodol: Podľa § 355 ods. 9 Trestného poriadku súd berie na vedomie späťvzatie odporu obvineným A. B., ktorý podal proti trestnému rozkazu Okresného súdu Prievidza č. k. 25T/32/2026-67 zo dňa 30.04.2026. odôvodnenie: Prokurátor Okresnej prokuratúry Bánovce nad Bebravou podal na tunajšom súde dňa 29.04.2026 obžalobu na obvineného A. B. pod č.k. Pv 30/26/3301-10 pre prečin marenia výkonu úradného rozhodnutia podľa § 348 ods. 1 písm. a/ Trestného zákona na skutkovom základe uvedenom v predmetnej obžalobe. Samosudca Okresného súdu Prievidza dňa 30.04.2026 pod č. k. 25T/32/2026-67 vydal vo veci trestný rozkaz, ktorý bol obvinenému doručený dňa 08.05.2026 a jeho obhajkyni bol doručený dňa 01.06.2026. Obvinený podal proti trestnému rozkazu odpor, ktorý však výslovným vyhlásením prostredníctvom obhajkyne vzal späť skôr, než prokurátor predniesol na hlavnom pojednávaní obžalobu. Podľa § 355 ods. 8, ods. 9 Trestného poriadku, obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Podľa § 356 písm. b/ Trestného poriadku, trestný rozkaz sa stane právoplatným, a ak neustanovuje tento zákon niečo iné, aj vykonateľným, ak odpor bol vzatý späť, dňom jeho späťvzatia. Keďže obvinený výslovným vyhlásením vzal späť podaný odpor, a to ešte pred prednesením obžaloby prokurátorom na hlavnom pojednávaní, súd vzal späťvzatie na vedomie a rozhodol tak, ako je uvedené vo výroku tohto uznesenia, pretože nezistil žiadne prekážky, ktoré by bránili takémuto postupu. Poučenie: Proti tomuto uzneseniu sťažnosť nie je prípustná.

